ประกาศคณะกรรมการกํากับหลักทรัพย์และตลาดหลักทรัพย์ที่ กธ. 19/2549เรื่อง การดํารงฐานะทางการเงินของผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า(ฉบับที่ 2)อาศัยอํานาจตามความในมาตรา 9 และมาตรา 49 แห่งพระราชบัญญัติสัญญาซื้อขายล่วงหน้า พ.ศ. 2546 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 35 มาตรา 36 มาตรา 39 มาตรา 48 และมาตรา 50 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ออกข้อกําหนดไว้ดังต่อไปนี้ ข้อ 1 ให้ยกเลิกความใน (7) ของข้อ 1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 66/2547 เรื่อง การดํารงฐานะทางการเงินของผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า ลงวันที่ 22 ธันวาคม พ.ศ. 2547 และให้ใช้ความต่อไปนี้แทน"(7) "หนี้สินพิเศษ" หมายความว่า (ก) หนี้สินที่มีกําหนดระยะเวลาชําระคืนเกินกว่าหนึ่งปีนับแต่วันที่คํานวณรายการซึ่งไม่มีเงื่อนไขการชําระคืนก่อนกําหนดภายในหนึ่งปี ไม่ว่าจะเป็นเงื่อนไขที่เกิดจากการให้สิทธิผู้กู้หรือผู้ให้กู้ไถ่ถอนก่อนกําหนด (put/call option) หรือเงื่อนไขอื่นในทํานองเดียวกัน เว้นแต่เป็นเงื่อนไขที่ได้รับการผ่อนผันจากสํานักงาน ก.ล.ต. (ข) ภาระผูกพันที่มีสัญญาระบุอย่างชัดเจนว่าเจ้าหนี้ที่อาจเกิดขึ้นไม่มีสิทธิเรียกให้มีการชําระหนี้ภายในระยะเวลาหนึ่งปีนับแต่วันที่คํานวณรายการ (ค) ผลรวมของหนี้สินรายการดังต่อไปนี้ 1. เจ้าหนี้หลักทรัพย์ยืม 2. เจ้าหนี้ทรัพย์สินวางประกัน 3. บัญชีลูกค้า 4. หลักทรัพย์ขายโดยมีสัญญาซื้อคืน (ง) หนี้สินอื่นตามที่สํานักงาน ก.ล.ต. ประกาศกําหนด" ข้อ 2 ให้ยกเลิกความใน (9) ของข้อ 1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 66/2547 เรื่อง การดํารงฐานะทางการเงินของผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า ลงวันที่ 22 ธันวาคม พ.ศ. 2547 และให้ใช้ความต่อไปนี้แทน"(9) "ทรัพย์สินที่ต้องวางเป็นประกัน" หมายความว่า ผลรวมของจํานวนทรัพย์สินที่ลูกค้าต้องนํามาวางเป็นประกันสําหรับฐานะสัญญาซื้อขายล่วงหน้าของลูกค้าที่คงค้างอยู่ตามอัตราหรือมูลค่าที่สํานักงาน ก.ล.ต. ประกาศกําหนด"ข้อ 3 ให้ยกเลิกความใน (10) ของข้อ 1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 66/2547 เรื่อง การดํารงฐานะทางการเงินของผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า ลงวันที่ 22 ธันวาคม พ.ศ. 2547ข้อ 4 ให้ยกเลิกความในวรรคหนึ่งของข้อ 2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 66/2547 เรื่อง การดํารงฐานะทางการเงินของผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า ลงวันที่ 22 ธันวาคม พ.ศ. 2547 และให้ใช้ความต่อไปนี้แทน "ข้อ 2 ให้ตัวแทนซื้อขายสัญญาดํารงเงินกองทุนสภาพคล่องสุทธิเมื่อสิ้นวันทําการใด ๆ ไม่น้อยกว่าสิบห้าล้านบาทและไม่น้อยกว่าร้อยละเจ็ดของหนี้สินทั่วไปและทรัพย์สินที่ต้องวางเป็นประกัน"ข้อ 5 ให้เพิ่มความต่อไปนี้เป็นข้อ 2/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 66/2547 เรื่อง การดํารงฐานะทางการเงินของผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า ลงวันที่ 22 ธันวาคม พ.ศ. 2547"ข้อ 2/1 มิให้นําความในข้อ 2 มาใช้บังคับกับตัวแทนซื้อขายสัญญาที่ได้หยุดการประกอบธุรกิจเป็นตัวแทนซื้อขายสัญญาซื้อขายล่วงหน้า และได้มีหนังสือแจ้งความประสงค์ดังกล่าวต่อสํานักงาน ก.ล.ต. แล้ว ทั้งนี้ ตราบเท่าที่ตัวแทนดังกล่าวยังคงหยุดการประกอบธุรกิจเป็นตัวแทนซื้อขายสัญญาซื้อขายล่วงหน้าให้สํานักงาน ก.ล.ต. มีอํานาจเรียกให้ตัวแทนซื้อขายสัญญาตามวรรคหนึ่งส่งเอกสารหรือรายงานที่จําเป็นเพื่อประโยชน์ในการพิจารณาความสามารถในการดํารงเงินกองทุนสภาพคล่องสุทธิของบริษัทในระหว่างระยะเวลาดังกล่าวได้ตามที่เห็นสมควร" ข้อ 6 ประกาศนี้ให้ใช้บังคับตั้งแต่วันที่ 16 พฤษภาคม พ.ศ. 2549 เป็นต้นไปประกาศ ณ วันที่ 2 พฤษภาคม พ.ศ. 2549 (นายทนง พิทยะ) รัฐมนตรีว่าการกระทรวงการคลัง ประธานกรรมการ คณะกรรมการกํากับหลักทรัพย์และตลาดหลักทรัพย์